CELEX: 32021R2192
Language: ro
Date: 2021-12-13 00:00:00
Title: Regulamentul de punere în aplicare (UE) 2021/2192 al Consiliului din 13 decembrie 2021 privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia

13.12.2021   
               
               
                  RO
               
               
                  Jurnalul Oficial al Uniunii Europene
               
               
                  LI 445/1
               
            
         REGULAMENTUL DE PUNERE ÎN APLICARE (UE) 2021/2192 AL CONSILIULUI
         din 13 decembrie 2021
         privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (1), în special articolul 21 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 18 ianuarie 2016, Consiliul a adoptat Regulamentul (UE) 2016/44.
                  
               
                     (2)
                  
                  
                     La 14 octombrie 2020, Consiliul a adoptat Decizia de punere în aplicare (PESC) 2020/1483 (2) și Regulamentul de punere în aplicare (UE) 2020/1481 al Consiliului (3), prin care a fost desemnată o persoană implicată în acte care amenință pacea, securitatea sau stabilitatea Libiei și care are legături strânse, inclusiv financiare, cu Grupul Wagner.
                  
               
                     (3)
                  
                  
                     În concluziile sale din 24 și 25 iunie 2021, Consiliul European și-a confirmat angajamentul față de procesul de stabilizare a Libiei sub auspiciile Organizației Națiunilor Unite și a solicitat progrese în ceea ce privește dialogul politic incluziv și asumat de Libia, precum și retragerea fără întârziere a tuturor forțelor străine și a tuturor mercenarilor.
                  
               
                     (4)
                  
                  
                     Consiliul este în continuare preocupat de situația din Libia și, în special, de actele care amenință pacea, securitatea sau stabilitatea țării.
                  
               
                     (5)
                  
                  
                     În acest context, o persoană implicată în astfel de acte ar trebui să fie adăugată pe lista persoanelor și entităților cărora li se aplică măsuri restrictive prevăzută în anexa III la Regulamentul (UE) 2016/44.
                  
               
                     (6)
                  
                  
                     Prin urmare, anexa III la Regulamentul (UE) 2016/44 ar trebui să fie modificată în consecință,
                  
               ADOPTĂ PREZENTUL REGULAMENT:
         
            Articolul 1
            Anexa III la Regulamentul (UE) 2016/44 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 13 decembrie 2021.
            
               
                  Pentru Consiliu
               
               
                  Președintele
               
               J. BORRELL FONTELLES
            
         
         
            (1)  JO L 12, 19.1.2016, p. 1.
         
            (2)  Decizia de punere în aplicare (PESC) 2020/1483 a Consiliului din 14 octombrie 2020 privind punerea în aplicare a Deciziei (PESC) 2015/1333 privind măsuri restrictive având în vedere situația din Libia (JO L 341, 15.10.2020, p. 16).
         
            (3)  Regulamentul de punere în aplicare (UE) 2020/1481 al Consiliului din 14 octombrie 2020 privind punerea în aplicare a articolului 21 alineatul (2) din Regulamentul (UE) 2016/44 privind măsuri restrictive având în vedere situația din Libia (JO L 341, 15.10.2020, p. 7).
      
      
         
            ANEXĂ
            În anexa III la Regulamentul (UE) 2016/44, la rubrica „A. Persoane”, se adaugă următoarea mențiune:
            
               
                            
                        
                        
                           Nume
                        
                        
                           Informații de identificare
                        
                        
                           Motive
                        
                        
                           Data includerii în listă
                        
                     
                           „23.
                        
                        
                           KUZNETSOV, Aleksandr (Alexander) Sergeevich
                           (Александр Сергеевич КУЗНЕЦОВ)
                        
                        
                           Funcție (funcții): Comandant al Companiei 1 de asalt și recunoaștere a Grupului Wagner
                           Indicativ de apel: Ratibor
                           Data nașterii: 8 octombrie 1977
                           Locul nașterii: Nikolskoye, fosta URSS (în prezent, Federația Rusă)
                           Cetățenie: rusă
                           Nr. de identificare în cadrul Grupului Wagner: M-0271
                           Sexul: masculin
                        
                        
                           Aleksandr Sergeevich Kuznetsov face parte din structura de comandă a Grupului Wagner, o entitate militară privată fără personalitate juridică bazată în Rusia. A preluat comanda Companiei 1 de asalt și recunoaștere a Grupului Wagner în 2014. A fost rănit în septembrie 2019 în Libia în timp ce lupta alături de Armata de eliberare națională libiană în calitate de comandant al agenților militari ai Grupului Wagner. Prin funcția și acțiunile sale, Kuznetsov este responsabil de activitățile Grupului Wagner care amenință pacea, stabilitatea și securitatea Libiei.
                        
                        
                           13.12.2021”